คือผมมีอะไรกับแฟนผระมาณวันที่ 20 กรกฎา มีการสอดใส่โดยตอนนั้นกลัวและไม่ได้หาข้อมูลมากพอครับเลย ใส่ถุงป้องกัน2ชั้น และสอดใส่ได้ไม่กี่ครั้ง ก็เลิกทำ (ไม่เสร็จนะครับ) มีโอกาสท้องมั้ยครับ ปัจจุบันประจำเดือนแฟนผมยังไม่มาเลย ก่อนหน้านู้น(จำวันไม่ได้)มีเลือดออกหยดเดียว และล่าสุดวันนี้ก็มีเลือดออกหยดเดียว จะท้องไหมครับ ปล. ตรวจครรด้วยที่ตรวจปัสสาวะแล้วรอบนึง แต่ขึ้นขีดเดียวครับ
สวัสดีค่ะ หากได้มีเพศสัมพันธ์ แต่ฝ่ายชายยังไม่ถึงจุดสุดยอด และยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ นอกจากนี้ หากได้ตรวจหาการตั้งครรภ์แล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา และการมีเลือดออกเพียงหยดเดียว ก็อาจเกิดจาสาเหตุต่างๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นแนะนำควรรอประจำเดือนไปอีกซักระยะก่อน หากประจำเดือนยังไม่มาภายใน 3 เดือน จึงควรไปพบแพทย์เพื่อหาสาเหตุอื่นๆ ซึ่งหากยังอายุน้อย ส่วนใหญ่ก็เกิดจากการผลิตฮอร์โมนของรังไข่ที่ผิดปกติค่ะ ซึ่งการรักษาก็คือการทานยาปรับฮอร์โมน ส่วนสาเหตุอื่นๆ เช่น ภาวะไทรอยด์ฮอร์โมนผิดปกติ มีพังผืดในมดลูก เป็นต้นสำหรับการใช้ถุงยางอนามัยที่ถูกต้องนั้น ได้แก่ การใช้ถุงยางที่ยังไม่หมดอายุ ไม่ใช้กรรไกรหรือสอ่งของมีคมในการตัดซองใส่ถุงยาง เพื่อป้องกันการฉีกขาดหรือรั่วซึม ใช้ขนาดที่พอดีกับขนาดอวัยวะเพศ ไม่ปล่อยให้อวัยวะเพศชายอ่อนตัวก่อนที่จะดึงออกมาไม่ใส่ถุงยางอนามัยซ้อนกัน 2 ชั้นเพราะอาจเกิดการเสียดสีกันจนถุงยางฉีกขาดได้ ไม่ใช้ถุงยางซ้ำ ไม่ใช้วาสลีนทาถุงยางอนามัย เป็นต้น